**ส่วนที่ 1**

**สภาพทั่วไปและข้อมูลพื้นฐาน**

**1. ด้านกายภาพ**

**1.1 ที่ตั้งของตำบลกระสัง**

เทศบาลตำบลกระสัง มีพื้นที่ในความรับผิดชอบ 2.56 ตารางกิโลเมตร ครอบคลุมพื้นที่ 1 ตำบล คือ ตำบลกระสัง ตั้งอยู่ทางตอนใต้ของภาคตะวันออกเฉียงเหนือ ห่างจากกรุงเทพมหานครโดยทางรถไฟประมาณ 399 กิโลเมตร หรือโดยทางรถยนต์ประมาณ 429 กิโลเมตร และห่างจากจังหวัดบุรีรัมย์ตามเส้นทางรถไฟ 23 กิโลเมตร และโดยทางรถยนต์ประมาณ 33 กิโลเมตร

**อาณาเขต** เทศบาลตำบลกระสัง มีอาณาเขตติดต่อดังนี้

**ทิศเหนือ**

หลักเขตที่ 1 ซึ่งที่ตั้งอยู่บริเวณสะพานเมืองไผ่ - กระสัง ตรงริมห้วยเจมิงกับถนน รพช.บร. 4068 ทางฝั่งทิศตะวันออกของถนน รพช.บร. 4068

หลักเขตที่ 2 จากหลักเขตที่ 1 เป็นเส้นตรงไปทางทิศตะวันออกตัดผ่านทุ่งนาถึงหลักเขตที่ 2 ซึ่งตั้งอยู่ทางทิศตะวันออกของถนน รพช.บร. 2018 ตัดกับถนนเทศบาล 1 ทางทิศตะวันออก

**ทิศตะวันออก**

หลักเขตที่ 3 จากหลักเขตที่ 2 เลียบถนน รพช.บร. 2018 ด้านทิศตะวันออก ไปทางทิศใต้ถึงหลักเขตที่ 3 ซึ่งตั้งอยู่ริมถนน รพช.บร.2018 ตัดกับถนนเทศบาล 13 ฝั่งทิศตะวันออก

หลักเขตที่ 4 จากหลักเขตที่ 3 เลียบคลองสาธารณประโยชน์ตัดผ่านทางรถไฟด้านทิศตะวันออกเฉียงใต้คลองประปาด้านทิศตะวันออก

**ทิศใต้**

หลักเขตที่ 5 จากหลักเขตที่ 4 เลียบตามคลองถนนประปาด้านทิศเหนือ ถึงจุดตัดมุมถนนทางเข้าสถานีตำรวจภูธรกระสัง ด้านทิศเหนือของถนนเลียบคลองประปาซึ่งห่างจากจุดกึ่งกลางถนนสาย ระกา - กระสัง ระยะทาง 100 เมตร

หลักเขตที่ 6 จากหลักเขตที่ 5 เลียบตามถนนคลองประปาด้านทิศเหนือของถนนเลียบคลองประปา ผ่านถนนสายระกา - กระสัง ซึ่งห่างจากจุดกึ่งกลางถนนสายระกา - กระสัง ระยะทาง 190 เมตร

หลักเขตที่ 7 จากหลักเขตที่ 6 เป็นเส้นตรงไปทางทิศตะวันตกเฉียงเหนือถึงสามแยกถนนสายบุรีรัมย์ - กระสัง ซึ่งตัดกับถนนสายระโยง - กระสัง ด้านทิศใต้ของถนนสายระโยง - กระสัง

หลักเขตที่ 8 จากหลักเขตที่ 7 เลียบถนนสายระโยง – กระสัง ด้านทิศใต้ไปทางทิศตะวันตก ระยะทาง 650 เมตร

**ทิศตะวันตก**

หลักเขตที่ 9 จากหลักเขตที่ 8 เป็นเส้นตรงไปทางทิศเหนือไปถึงสะพานรถไฟด้านทิศเหนือสะพานรถไฟตรงหลัก กม.ที่ 397.600

จากหลักเขตที่ 9 เลียบตามริมฝั่งทางทิศตะวันออกของลำห้วยเจมิงไปทางทิศตะวันออกเฉียงเหนือบรรจบกับหลักเขตที่ 1

**1.2 ลักษณะภูมิประเทศ**

- พื้นที่โดยทั่วไปส่วนใหญ่เป็นพื้นที่ราบสูง

**1.3 ลักษณะภูมิอากาศ**

- ภูมิอากาศในตำบลกระสัง มีอยู่ 3 ฤดู คือ

1. ฤดูร้อน ปลายเดือนกุมภาพันธ์ - พฤษภาคม มีอุณหภูมิสูงสุด ในเดือนเมษายน

2. ฤดูฝน เดือนมิถุนายน - กันยายน

3. ฤดูหนาว เริ่มประมาณเดือนตุลาคม - มกราคม

**1.4 ลักษณะของดิน**

- ดินร่วนปนทราย

**2. ด้านการเมือง/การปกครอง**

**2.1 เขตการปกครอง**

เทศบาลตำบลกระสังแบ่งเขตการปกครองออกเป็น 4 หมู่บ้าน 6 ชุมชน ดังนี้

หมู่ที่ 1 ชุมชนบ้านกระสัง

หมู่ที่ 9 ชุมชนตลาดใต้ และชุมชนคุ้มแสนสุข

หมู่ที่ 15 ชุมชนท่าสว่าง

หมู่ที่ 16 ชุมชนตลาดเหนือ และชุมชนประสานสุนทรธรรม

**2.2 การเลือกตั้ง**

เทศบาลตำบลกระสังกำหนดหน่วยเลือกตั้งและที่เลือกตั้ง ดังนี้

- เขตเลือกตั้งที่ 1 ตำบลกระสัง อำเภอกระสัง จังหวัดบุรีรัมย์ ประกอบด้วย หมู่ที่ 9 และหมู่ที่ 16 สถานที่เลือกตั้ง ได้แก่ โรงเรียนกระสังพิทยาคม

- เขตเลือกตั้งที่ 2 ตำบลกระสัง อำเภอกระสัง จังหวัดบุรีรัมย์ ประกอบด้วย หมู่ที่ 1 และหมู่ที่ 15 สถานที่เลือกตั้ง ได้แก่ ศาลาประจำหมู่บ้านหนองกก

**3. ประชากร**

**ข้อมูลเกี่ยวกับจำนวนประชากร**

- สถิติประชากร แยกรายละเอียด ของเทศบาลตำบลกระสัง ข้อมูลจากงานทะเบียนและบัตร

**จำนวนประชากรแยกตามเพศ**

|  |  |  |
| --- | --- | --- |
| ชาย (คน) | หญิง (คน) | รวม (คน) |
| 1,662 | 1,825 | 3,487 |

**จำนวนประชากรแยกตามสถานภาพผู้อาศัย**

|  |  |
| --- | --- |
|  | จำนวน (คน) |
| จำนวนผู้อาศัย | 2,711 |
| จำนวนเจ้าบ้าน | 752 |

**จำนวนประชากรแยกตามสัญชาติ**

|  |  |  |  |
| --- | --- | --- | --- |
|  | ชาย (คน) | หญิง (คน) | รวม (คน) |
| สัญชาติไทย | 1,648 | 1,819 | 3,467 |
| สัญชาติจีน | 3 | 0 | 3 |
| สัญชาติอื่นๆ ที่ไม่ใช่ไทย | 14 | 6 | 20 |
| สัญชาติอื่นๆ ที่ไม่ใช่ไทย/จีน | 11 | 6 | 17 |
| ทุกสัญชาติ | 1,662 | 1,825 | 3,487 |

**จำนวนประชากรแยกตามเกณฑ์อายุ**

|  |  |  |  |
| --- | --- | --- | --- |
|  | ชาย (คน) | หญิง (คน) | รวม (คน) |
| เป็นบุคคลที่ทำบัตรประจำตัวประชาชน | 19 | 27 | 46 |
| เป็นบุคคลที่มีสิทธิ์เลือกตั้งอายุ 15 ปี | 1,354 | 1,495 | 2,849 |
| เป็นบุคคลที่มีสิทธิ์เลือกตั้งอายุ 18 ปี | 1,279 | 1,425 | 2,704 |
| เป็นบุคคลที่มีสิทธิ์เลือกตั้งอายุ 20 ปี | 1,238 | 1,378 | 2,616 |
| เป็นบุคคลที่ต้องขึ้นทะเบียนทหาร | 24 | 0 | 24 |
| เป็นบุคคลที่ต้องเข้ารับการเกณฑ์ทหาร | 24 | 0 | 25 |

**4. สภาพทางสังคม**

**4.1 การศึกษา**

การศึกษาในเขตเทศบาลตำบลกระสัง มีดังนี้

1. ระดับอนุบาลและประถมศึกษา 2 แห่ง คือโรงเรียนอนุบาลกระสัง โรงเรียนเทศบาลกระสัง (ระดับอนุบาล) และศูนย์พัฒนาเด็กเล็กเทศบาลตำบลกระสัง (ระดับบริบาล)

2. ระดับมัธยมศึกษา 1 แห่ง คือ โรงเรียนกระสังพิทยาคม

3. ระดับอุดมศึกษา 1 แห่ง คือ วิทยาลัยชุมชน (หน่วยจัดโรงเรียนกระสังพิทยาคม)

4. ศูนย์บริการการศึกษานอกโรงเรียน 1 แห่ง คือ ศูนย์การศึกษานอกระบบและการศึกษาตามอัธยาศัย 1 แห่ง

5. ห้องสมุดประชาชน เฉลิมพระเกียรติอำเภอกระสัง 1 แห่ง

**4.2 สาธารณสุข**

1. โรงพยาบาลขนาด 60 เตียง 1 แห่ง

2. สถานบริการสาธารณสุข 1 แห่ง

3. คลินิกเอกชน 6 แห่ง ประกอบด้วยคลินิกด้านเวชกรรม (แพทย์) จำนวน 3 แห่ง ทันตกรรม 2 แห่ง และคลินิกการพยาบาลและการผดุงครรภ์ จำนวน 1 แห่ง

4. ร้านขายยาโดยเภสัชกร (ขย.1) จำนวน 2 แห่ง ร้ายขายยาที่ได้รับใบอนุญาต (ขย.2) จำนวน 5 แห่ง

**4.3 อาชญากรรม**

**สถิติผลการจับกุมอาชญากรรมที่เกิดในเขตเทศบาลตำบลกระสัง**

1.ข้อหาเสพยาเสพติดให้โทษประเภท 1 (เมทแอมเฟตามีน) โดยผิดกฎหมาย เกิด 9 ราย จับได้ 9 ราย ผู้ต้องหา 9 คน

2.ข้อหา เป็นผู้ขับขี่รถเสพยาเสพติดให้โทษประเภท 1 (เมทแอมเฟตามีน) โดยผิดกฎหมาย เกิด 12 ราย จับได้ 12 ราย ผู้ต้องหา 12 คน

3. ข้อหา มียาเสพติดให้โทษประเภท 1 (เมทแอมเฟตามีน) ไว้ในความครอบครองเพื่อจำหน่วยและจำหน่ายโดยผิดกฎหมาย เกิด 2 ราย จับได้ 2 ราย ผู้ต้องหา 4 คน

4. ข้อหา มียาเสพติดให้โทษประเภท 1 (เมทแอมเฟตามีน) ไว้ในความครอบครองเพื่อจำหน่ายโดยผิดกฎหมายและเป็นผู้ขับขี่รถเสพยาเสพติดให้โทษประเภท 1 (เมทแอมเฟตามีน) โดยผิดกฎหมาย เกิด 1 ราย จับได้ 1 ราย ผู้ต้องหา 1 คน

5. ข้อหา มียาเสพติดให้โทษประเภท 5 (กัญชา) ไว้ในความครอบครองเพื่อจำหน่ายและจำหน่ายโดยผิดกฎหมาย เกิด 1 ราย จับได้ 1 ราย ผู้ต้องหา 1 คน

6. ข้อหา ใช้สารระเหย (กาว) เพื่อบำบัดความต้องการของร่างกายหรือจิตใจ โดยวิธีสูดดม เกิด 1 ราย จับได้ 1 ราย ผู้ต้องหา 1 คน

7. ข้อหา ยักยอกทรัพย์ของผู้อื่น เกิด 1 ราย จับได้ 1 ราย ผู้ต้องหา 1 คน

8. ข้อหา ขับขี่รถในขณะเมาสุรา เกิด 3 ราย จับได้ 3 ราย ผู้ต้องหา 3 คน

9. ข้อหา เป็นเจ้ามือจำหน่ายสลากกินรวบพนันเอาทรัพย์สินกันโดยผิดกฎหมาย เกิด 1 ราย จับได้ 1 ราย ผู้ต้องหา 1 คน

10. ข้อหา บริโภคเครื่องดื่มแอลกอฮอล์ในสถานที่ราชการ เกิด 4 ราย จับได้ 4 ราย ผู้ต้องหา 4 คน

11. ข้อหา ทำร้ายร่างกายผู้อื่นเป็นเหตุให้ได้รับอันตรายแก่กายหรือจิตใจ เกิด 1 ราย จับได้ 1 ราย ผู้ต้องหา 1 คน

12. ข้อหา ร่วมกันเล่นการพนันไฮโลพนันเอาทรัพย์สินกันโดยผิดกฎหมาย เกิด 1 ราย จับได้ 1 ราย ผู้ต้องหา 3 คน

13. ข้อหา ร่วมกันลักทรัพย์ของผู้อื่น เกิด 4 ราย จับได้ 4 ราย ผู้ต้องหา 4 คน

14. ข้อหา ลักทรัพย์ของผู้อื่น เกิด 5 ราย จับได้ 3 ราย ผู้ต้องหา 3 คน

15. ข้อหา ความผิดเกี่ยวกับ พ.ร.บ.รับราชการทหาร เกิด 4 ราย จับได้ 1 ราย ผู้ต้องหา 1 คน

16. ข้อหา ร่วมกันเล่นการพนันน้ำเต้าปูปลาพนันเอาทรัพย์สินกันโดยผิดกฎหมาย เกิด 1 ราย จับได้ 1 ราย ผู้ต้องหา 5 คน

**4.4 ยาเสพติด**

**สถิติผลการจับกุมความผิดเกี่ยวกับยาเสพติดที่เกิดในเขตเทศบาลตำบลกระสัง**

1. ข้อหา เสพยาเสพติดให้โทษประเภท 1 (เมทแอมเฟตามีน) โดยผิดกฎหมาย เกิด 9 ราย จับได้ 9 ราย ผู้ต้องหา 9 คน

2. ข้อหา เป็นผู้ขับขี่รถเสพยาเสพติดให้โทษประเภท 1 (เมทแอมเฟตามีน) โดยผิดกฎหมาย เกิด 12 ราย จับได้ 12 ราย ผู้ต้องหา 12 คน

3. ข้อหา มียาเสพติดให้โทษประเภท 1 (เมทแอมเฟตามีน) ไว้ในความครอบครองเพื่อจำหน่ายและจำหน่ายโดยผิดกฎหมาย เกิด 2 ราย จับได้ 2 ราย ผู้ต้องหา 4 คน

4. ข้อหา มียาเสพติดให้โทษประเภท 1 (เมทแอมเฟตามีน) ไว้ในความครอบครองเพื่อจำหน่ายโดยผิดกฎหมายและเป็นผู้ขับขี่รถเสพยาเสพติดให้โทษประเภท 1 (เมทแอมเฟตามีน) โดยผิดกฎหมาย เกิด 1 ราย จับได้ 1 ราย ผู้ต้องหา 1 คน

5. ข้อหา มียาเสพติดให้โทษประเภท 5 (กัญชา) ไว้ในความครอบครองเพื่อจำหน่ายและจำหน่ายโดยผิดกฎหมาย เกิด 1 ราย จับได้ 1 ราย ผู้ต้องหา 1 คน

6. ข้อหา ใช้สารระเหย (กาว) เพื่อบำบัดความต้องการของร่างกายหรือจิตใจ โดยวิธีสูดดม เกิด 1 ราย จับได้ 1 ราย ผู้ต้องหา 1 คน

**4.5 การสังคมสงเคราะห์**

1. กองสวัสดิการสังคม เทศบาลตำบลกระสัง อำเภอกระสัง จังหวัดบุรีรัมย์

2. กิ่งกาชาดอำเภอกระสัง จังหวัดบุรีรัมย์

**5. ระบบบริการพื้นฐาน**

**5.1 การคมนาคมขนส่ง**

- เทศบาลตำบลกระสัง ตั้งอยู่ทางตอนใต้ของภาคตะวันออกเฉียงเหนือ ห่างจากกรุงเทพมหานครโดยทางรถไฟประมาณ 399 กิโลเมตร หรือโดยทางรถยนต์ประมาณ 429 กิโลเมตร และห่างจากจังหวัดบุรีรัมย์ตามเส้นทางรถไฟ 23 กิโลเมตร และโดยทางรถยนต์ประมาณ 33 กิโลเมตร

**5.2 การไฟฟ้า**

- สำหรับการให้บริการประชาชนด้านการไฟฟ้าในเขตเทศบาลตำบลกระสังเป็นหน้าที่ และความรับผิดชอบของการไฟฟ้าส่วนภูมิภาคอำเภอกระสัง ส่วนเทศบาลรับผิดชอบในการบำรุงรักษาซ่อมแซมและจัดสรรงบประมาณเป็นค่าใช้จ่ายในการซื้ออุปกรณ์เฉพาะไฟฟ้าสาธารณะ เพื่อให้แสงสว่างตามถนนหนทาง ตรอก ซอยเท่านั้น จำนวนหลังคาเรือนที่ใช้ไฟฟ้าในเขตเทศบาลตำบลกระสัง ประมาณ 1,706 หลังคาเรือน คิดเป็นร้อยละ 100

**5.3 การประปา**

- ระบบประปาในเขตเทศบาลตำบลกระสังดำเนินการโดยสำนักงานประปาจังหวัดบุรีรัมย์ ซึ่งมีจำนวนครัวเรือนที่ใช้น้ำประปาประมาณ 1,706 ครัวเรือน ผลิตน้ำประปาได้ประมาณ 1,300 ลบ.ม. ต่อวัน และใช้น้ำประปาเฉลี่ยประมาณ 1,200 ลบ.ม.ต่อวัน แหล่งน้ำดิบที่ใช้ผลิตน้ำประปา คือ ห้วยสวาย ซึ่งอยู่ห่างจากเทศบาลตำบลกระสัง ประมาณ 3 กิโลเมตร

**5.4 โทรศัพท์**

- มีเสาสัญญาณโทรศัพท์มือถือจำนวน 2 ต้น ของ บริษัททุรคอร์ปอเรชั่น , บริษัททีโอที จำกัด (มหาชน)

**5.5 ไปรษณีย์หรือการสื่อสารหรือการขนส่ง และวัสดุ ครุภัณฑ์**

- มีที่ทำการไปรษณีย์อนุญาตอำเภอกระสัง จำนวน 1 แห่ง ตั้งอยู่หมู่ที่ 9 ให้บริการ

เวลา ๐๘.๐๐ – ๑๖.๐๐ น. ในวันจันทร์ – เสาร์ (วันเสาร์ครึ่งวัน) หยุดวันอาทิตย์

**6. ระบบเศรษฐกิจ**

**6.1 การเกษตร**

- อาชีพค้าขาย/ธุรกิจส่วนตัว ร้อยละ 34.55 ของประชากร

- อาชีพเกษตรกรรม (ทำไร่, ทำนา, ทำสวน, เลี้ยงสัตว์) ร้อยละ ๑๓.00 ของประชากร

- อาชีพลูกจ้าง/รับจ้างทั่วไป ร้อยละ 26.05 ของประชากร

- อาชีพข้าราชการ/ลูกจ้างของรัฐ/รัฐวิสาหกิจ ร้อยละ 8.76 ของประชากร

**6.2 การประมง**

- (ในเขตเทศบาลไม่มีการประมง)

**6.3 การปศุสัตว์**

- เป็นการประกอบการในลักษณะเลี้ยงในครัวเรือนเป็นอาชีพหลักและอาชีพเสริม เช่น การเลี้ยงไก่ เป็ด โค สุกร กระบือ จำนวนสัตว์ในพื้นที่โดยประมาณ ดังนี้

1. โค/กระบือ 10 - 20 ตัว

2. ไก่บ้าน/ไก่ชน 100 – 200 ตัว

3. สุกร 15 – 20 ตัว

**6.4 การบริการ**

โรงแรม - แห่ง

ร้านอาหาร 5 แห่ง

โรงภาพยนตร์ - แห่ง

สถานีขนส่ง - แห่ง (ท่ารถ ๑ แห่ง)

ร้านเกมส์ 3 แห่ง

**6.5 การท่องเที่ยว**

- ในเขตเทศบาลไม่มีแหล่งท่องเที่ยว แต่ได้ส่งเสริมการท่องเที่ยวให้เกิดขึ้นในชุมชน เช่น การจัดงานประเพณีต่างๆ การจัดสร้างสวนสาธารณะสำหรับใช้พักผ่อนหย่อนใจ

**6.6 อุตสาหกรรม**

- การประกอบอุตสาหกรรมในเขตเทศบาลเป็นอุตสาหกรรมขนาดกลาง (มีทรัพย์สินตั้งแต่ 10

- 50 ล้านบาท มีคนงานตั้งแต่ 10 – 19 คน จำนวน 2 แห่ง คือ โรงสีสหชัยพืชผล หจก.ธนาสิทธิ์พาณิชย์ และอุตสาหกรรมขนาดเล็ก (มีทรัพย์สินถาวร ไม่เกิด 1 ล้านบาท มีคนงานต่ำกว่า 10 คน ) 2 แห่ง คือโรงสีข้าวชุมชน และโรงผลิตหัวไซโป้ว

**6.7 การพาณิชย์และกลุ่มอาชีพ**

**การพาณิชย์**

ธนาคาร 3 แห่ง สถานีบริการน้ำมัน 2 แห่ง

บริษัท 1 แห่ง ศูนย์การค้า/ห้างสรรพสินค้า 2 แห่ง

ห้างหุ้นส่วนจำกัด 2 แห่ง ตลาดสด 2 แห่ง

ร้านค้าต่างๆ 30 แห่ง โรงฆ่าสัตว์ 1 แห่ง

**กลุ่มอาชีพ**

มีกลุ่มอาชีพ จำนวน 1 กลุ่ม คือ กลุ่มพัฒนาอาชีพในชุมชนเทศบาลตำบลกระสัง

**6.8 แรงงาน**

- จากการสำรวจข้อมูลพื้นฐานพบว่า ประชากรที่มีอายุ 15-60 ปี อยู่ในกำลังแรงงาน ร้อยละ 95 เมื่อเทียบกับอัตราส่วนกับจังหวัด ร้อยละ 73.99 ซึ่งสูงกว่ามาก แต่ค่าแรงในพื้นที่ต่ำกว่าระดับจังหวัด โดยเฉพาะแรงงานด้านการเกษตร ประชากรอายุระหว่าง 25-50 ปี บางส่วน ไปรับจ้างทำงานนอกพื้นที่ รวมทั้งแรงงานที่ไปทำงานต่างประเทศ ปัญหาที่พบคือ ประชากรต้องไปทำงานนอกพื้นที่ในเมืองที่มีโรงงานอุตสาหกรรม บริษัท ห้างร้านใหญ่ๆ เพราะในพื้นที่ไม่มีโรงงานอุตสาหกรรมที่มีการจ้างแรงงานเยอะ เพราะพื้นที่ส่วนมากเป็นที่อยู่อาศัย ปัญหานี้ยังไม่สามารถแก้ไขได้

**7. ศาสนา ประเพณี วัฒนธรรม**

**7.1 การนับถือศาสนา**

- ประชาชนส่วนใหญ่นับถือศาสนาพุทธ รองลงมาเป็นศาสนาคริสต์และอิสลามตามลำดับ มีวัดในเขตเทศบาลจำนวน 1 แห่ง คือ วัดท่าสว่าง หมู่ที่ 15 สถานธรรม จำนวน 2 แห่ง มีมัสยิด 1 แห่ง

**7.2 ประเพณีและงานประจำปี**

- มีประเพณีวัฒนธรรมอันเป็นอันหนึ่งอันเดียวกันเหมือนกับประเพณีท้องถิ่น เช่น ปีใหม่ ลอยกระทง สงกรานต์ เข้าพรรษา แซนโฎนตา ฯลฯน อกจากนี้ ยังส่งเสริมฟื้นฟูศิลปวัฒนธรรม และการละเล่นพื้นบ้าน ดั้งเดิมให้ชาวตำบลกระสังเห็นคุณค่าและอนุรักษ์ไว้ เพื่อสืบสานต่อไปยังชนรุ่นหลัง เช่น การเรือมตรด การเรือมอันเร ตลอดจนส่งเสริมภูมิปัญญาท้องถิ่น เพื่อก้าวไปสู่ความเป็นสากล

**7.3 ภูมิปัญญาท้องถิ่น ภาษาถิ่น**

- ภาษาที่ใช้ มีภาษาถิ่นหลากหลายที่ใช้ในการติดต่อสื่อสารกัน เช่น ภาษาไทยถิ่นบุรีรัมย์ (มีสำเนียงคล้ายไทยโคราช) ภาษาเขมร ภาษาลาว ภาษาส่วย และภาษาไทยกลาง เป็นต้น

**7.4 สินค้าพื้นเมืองและของที่ระลึก**

-กุนเชียงและหัวไชโป๊ว

**8. ทรัพยากรธรรมชาติ**

**8.1 น้ำ**

- ที่ใช่ในการอุปโภค-บริโภค เป็นน้ำที่ได้จากน้ำฝน และน้ำดิบจากห้วยสวาย (อยู่นอกเขต) ซึ่งจะต้องนำมาผ่านกระบวนการของระบบประปา สำหรับน้ำใต้ดินมีปริมาณน้อย ไม่สามารถนำขึ้นมาใช้ให้พอเพียงได้ และบางครั้งขุ่น ไม่สามารถใช้ดื่มและอุปโภคได้

**8.2 ป่าไม้**

- ในเขตเทศบาลไม่มีป่าไม้

**8.3 ภูเขา**

- ในเขตเทศบาลไม่มีภูเขา

**8.4 คุณภาพของทรัพยากรธรรมชาติ**

- ในพื้นที่ของเทศบาลส่วนมากเป็นพื้นที่สำหรับ ที่อยู่อาศัย ร้านค้า สถานประกอบการ ตามลำดับ และมีพื้นที่เพียงเล็กน้อยที่เป็นพื้นที่สาธารณะ ทรัพยากรธรรมชาติในพื้นที่ ก็ได้แก่ ดิน น้ำ ต้นไม้ อากาศที่ไม่มีมลพิษ ปัญหาคือ เนื่องจากว่าพื้นที่ในเขตปกครองน้อยมีแหล่งน้ำสาธารณะไม่เพียงพอ ต้องอาศัยน้ำดิบจากแหล่งอื่น และน้ำฝนน้ำในการเกษตรก็ต้องรอฤดูฝน มีแหล่งน้ำใช้ในการเกษตรไม่เพียงพอ ปัญหาคือยังไม่สามารถหาแหล่งน้ำสำหรับการเกษตรได้เพิ่มขึ้น เพราะพื้นที่ส่วนมากเป็นของประชาชน เอกชน ปัญหาด้านขยะ เมื่อชุมชนแออัดขยะก็มากขึ้น และการนำจากที่อื่นมาทิ้งในเขตเทศบาล การแก้ไขปัญหา เทศบาลได้จัดทำโครงการเพื่อแก้ปัญหาให้กับประชาชนและเป็นไปตามความต้องการของประชาชน เช่น โครงการจัดหาถังขยะรองรับขยะให้ครอบคลุมทั้งพื้นที่ โครงการปลูกต้นไม้ในวันสำคัญต่างๆ ในพื้นที่ของตนเองและที่สาธารณะรวมทั้งปรับปรุงสภาพภูมิทัศน์ของเมืองให้ร่มรื่นสวยงาม ให้เป็นเมืองน่าอยู่ เป็นที่พักผ่อนหย่อนใจของประชาชน ฯลฯ

\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*